নওগাঁ, ২৪ জুন (শীর্ষ নিউজ ডটকম): নওগাঁয় রাণীনগরে নব-নির্বাচিত ইউপি সদস্যসহ ৮ জনকে কারাদ- দিয়েছেন ভ্রাম্যমাণ আদালত। নির্বাচন পরবর্তী আচরণবিধি লঙ্ঘন করে বিজয় মিছিল, পরাজিত প্রার্থীর বাড়িতে হামলা ও মারধর করার অপরাধে বৃহস্পতিবার রাতে ওই ৮ কর্মী-সমর্থককে ৬ মাস করে বিনাশ্রম কারাদ- দেয়া হয়। আজ  শুক্রবার সকালে উপজেলার কাশিমপুর ইউনিয়নের নব-নির্বাচিত সদস্য মো. আব্দুল করিম মৃধাসহ তার কর্মী-সমর্থকদের নওগাঁ জেলা কারাগারে পাঠানো হয়।  জানা যায়, বৃহস্পতিবার রাতে স্থানীয় সরকার নির্বাচন বিধিমালা ২০১০/৭৪ এর ১,২ ও ৩ ধারা মোতাবেক ভ্রাম্যমাণ আদালতের নির্বাহি ম্যাজিস্ট্রেট নুর উদ্দিন আল ফারুক এ রায় দেন। সাজাপ্রাপ্তরা হলো- নব-নির্বাচিত ইউপি সদস্য মো. আব্দুল কমির মৃধা (৪২), সমর্থক বাবু মৃধা (৩৩), মামুন পোদ্দার (১৮), হামিদ মৃধা (৩২), আরমান মৃধা (২৬), নান্নু সাহানা (২২), রকি (২৪) ও ইয়াদুল (৩৬)। এদের মধ্যে ইউপি সদস্য  আব্দুর করিম মৃধাকে ৬ মাস ১০ দিন কারাদ- প্রদান করা হয়েছে।  (শীর্ষ নিউজ ডটকম/প্রতিনিধি/ওআর/শাসি/১৮.৪৭ ঘ.)